Medzinárodné letisko Minneapolis-Saint Paul

Medzinárodné letisko Minneapolis-Saint Paul (IATA: MSP, ICAO: KMSP) je medzinárodné letisko medzi susednými mestami Minneapolis a Saint Paul v Minnesote. Je to najväčšie a najvyťaženejšie letisko horného Stredozápadu USA, zahŕňajúceho štáty Minnesota, Iowa, Južná Dakota, Severná Dakota, a Wisconsin. Základné údaje Z hľadiska počtu pasažierov je letisko pätnástym najväčším v USA a tridsiatym najväčším na svete. Keďže letisko je zároveň civilné aj vojenské, nachádza sa tu základňa U.S. Air Force. Je tretím najväčším uzlom Delta Air Lines, ktorá zabezpečuje 80 percent výkonov osobnej leteckej dopravy. Zvyšok osobnej dopravy zabezpečujú v prevažnej miere spoločnosti Compass Airlines, Pinnacle Airlines a Sun Country Airlines. História Plocha súčasného letiska bola pred rokom 1921 pretekárskym okruhom a po jeho krachu sa skupina leteckých nadšencov, podporovaných miestnymi inštitúciami rozhodla používať plochu ako letisko. V roku 1944 bolo letisko premenované na Minneapolis-St. Paul Metropolitan Airport/Wold-Chamberlain Field a od roku 1948 existuje pod svojím terajším názvom. Hlavný terminál Charlesa Linbergha bol postavený v roku 1962. V roku 1970 tu bol nakrútený film Letisko. Menší terminál Herberta Humphreyho bol postavený v roku 2001. Terminály Letisko má dva terminály, oba sú pomenované po slávnych Minnesoťanoch. Lindbergh Terminal má názov podľa letca Charlesa Lindbergha a menší Humphrey terminal podľa bývalého viceprezidenta USA Huberta Humphreyho. Humphrey terminal využívajú väčšinou chartrové a nízkonákladové spoločnosti. Kapacitné rozšírenie oboch terminálov a takmer zdvojnásobenie ich kapacity je plánované do roku 2020. Štatistika Galéria Referencie Tento článok je čiastočný alebo úplný preklad článku Minneapolis-Saint Paul International Airport na anglickej Wikipédii. Iné projekty Commons ponúka multimediálne súbory na tému Medzinárodné letisko Minneapolis-Saint Paul Externé odkazy Oficiálna stránka letiska Letisko na Leteckom slovníku Minnesoty Archivované 2003-03-21 na Wayback Machine MAC Noise Homepage (Interaktívne mapy letov a hlukové mapy) Letecká kontrola letiska-live Archivované 2021-07-25 na Wayback Machine